**Møtereferat**

|  |  |  |  |
| --- | --- | --- | --- |
| Til stede: | HVO Mikael Hammer, Forskerforbundet Lisbeth Aune, NTL Trygve Schanke, Dekan Øyvind Gregersen, seksjonssjef HR/HMS Heidi Hugdal (referent) | | |
| Forfall: | Parat, Tekna og Nito | | |
| Kopi til: |  | | |
| Gjelder: | LOSAM MØTE 01/18 | | |
| Møtetid: | 15.01.18 kl 14.00 – 15.30 | Møtested: | Møterom Onsager |
| Signatur: |  | | |

**01/18 Gjennomgang av ARK – overordnet resultat NV – drøfting**

Dekan redegjorde for overordnede resultat ved NV. Svarprosenten for 2017 var litt under gjennomsnittet ved NTNU og litt under NV i 2014 undersøkelsen.

Det er stor variasjon ved ulike enheter ved NV.

På overordnet nivå er det ikke stor variasjon innenfor de ulike stillingskategoriene.

Dekan sier han forventet utslag etter fusjon men det har ikke gitt utslag på overordnet nivå.

LOSAM etterspør om hvorfor teknisk/administrativ gruppe er samlet. Det er to ulike grupper.

For 2017 er det ikke mulig å få delt disse to gruppene men tar det med til neste ARK om to år.

Enhetene vil få rapporter for sine enheter fordelt etter hvordan de har ønsket tilbakemeldingen.

Videre prosess er nå tilbakelesning av resultater til alle ansatte, så skal ansatte utarbeide og beslutte tiltak for den enkelte enhet. Frist for gjennomføringen er til påske.

**02/18 Samlokalisering – informasjon**

Dekan informerte og henviste til tidligere informasjon om at flytting av matteknologi er satt på vent. Samlokaliseringsgruppen som ledes av Torbjørn Digernes har fått i oppgaver å finne to alternativer for matteknologi.

De to alternativene er:

* i området B1og C1. Det er direkte under C2. Fordelen med dette arealet er at varer kan transporteres direkte inn og dette er i nærhet til E4 som er tiltenkt som kontorer. En annen fordel er at en slipper å bygge om/flytte andre laber og det er allerede heis der. Ulempen er at dette er arealer for realfagsbiblioteket (kontor og utstillinger).
* I kjemiblokk 5 som skal rehabiliteres. Det kan da legge til rette for matteknologi i denne prosessen, enten da både lab og kontorer eller i kombinasjon lab i K5 og kontorer i E4. Ulempen er at da må IKP fortsette å bruke arealer i PFI-bygget

Disse to alternativer vil bli utredet og et av alternativene bli foretrukket og en ny prosjektering og kostnadsberegning gjennomført.

Ledelsen ved NTNU er opptatt av å finne en god løsning for matteknologi.

Når det gjelder store campus så vil regjeringen foreta en beslutning i jan/feb. NTNU har et ønske om at hele utbygging blir vedtatt som en samlet pakke og ikke bygg for bygg.

**03/18 Beslutning om fremtidig organisering av Institutt for allmennfag - informasjon**

Dekan informerte om fremtidig organisering av Institutt for allmennfag. Ved fusjonen ble det besluttet at instituttet skulle være organisert ved IE inntil 2 år før endelig vedtak om organisering ble besluttet. Det har vært en arbeidsgruppe som har jobbet med ulike løsninger og for NV har instituttleder Erik Wahlstrøm vært i den arbeidsgruppen. Dekan har sittet i styringskomiteen.

Kartleggingen av mulige løsninger har vært i samarbeid med de ansatte ved IAL.

Hovedløsningen har vært at det opprettes en egen forkursgruppe under Institutt for matematiske fag og at de andre ansatte organiseres iht disiplinfag (undervisning i fysikk) og det betyr at 10 personer organiseres inn i eksisterende faggrupper ved Institutt for fysikk.

I tillegg har det vært åpnet for at de som ønsker seg til fysikk går til fysikk men at de vil ha oppgaver ved andre enheter.

Usikkert når denne endringen er gjeldende fra og budsjettene blir fordelt ut fra antall ansatte.

De to som vil bli organisert under IFY skal fortsatt ha undervisning i fysikkemner innen ingeniørutdanningen, undervisning i forkurset samt andre programmer. Det er mulig det er noen undervisning innen matematikk de også skal fortsette å ha.

**04/18 Årshjul 2018 for LOSAM – drøfting**

Årshjulet ble gjennomgått og følgende saker på satt på agendaen;

* Prosess for bemanningsplanarbeidet skal tas opp på møte i februar.
* Lønnsutvikling tas også opp på møte i februar såfremt lokalt lønnsoppgjør er klart og utbetalt. Skal på møte i februar gis en informasjon om de ulike mulige lønnsjusteringene i hovedtariffavtalen.
* Lokal handlingsplan IA – avhengig når handlingsplan for NTNU er fastsatt. Dette skal sjekk ut med HMS.
* Medvirkning; LOSAM skal ha en reell tilsynsfunksjon. Dekan tar dette opp på ledermøte og får innspill på hvordan dette gjennomføres på de ulike enheter og hva gjøres. Fagforeningsrepresentantene tar det opp i sin linje – hvordan oppleves medvirkningen fra de ansattes side
* Likestilling og mangfold – står på NVs handlingsplan
* Evaluere matrise - langsiktig oppfølging som må tas over flere møter. Utfordring : Hvordan spør man for å få gode svar ? Et punkt er om; Traff NV med stillingsbeskrivelsene og ressursfordelingene ifm effektiviseringskuttet.

**05/18 Velferdsmidler – forhandling**

Saken ble diskutert. Forslag fremlegges og forhandles (protokollføres) på neste møte.

Viktig at Ålesund kan ha samme aktiviteter som i Trondheim.

LOSAM etterspør om fakultetet har noen planer for felles aktiviteter ala kickoff. Dekan sier at det foreligger ingen planer for et slikt stort arrangement igjen da det ikke kan forsvares ift tid og ressurser.

LOSAM sier at kunst å finne velferdstiltak som treffer. Det er i hovedsak teknisk/administrative som deltar på de ulike tiltakene.

Julegrøten er et bra arrangement og er et lavterskel tilbud, det må videreføres

Skidag i Vassfjellet var også bra. Viktig at Dekan promotere tiltakene.

Høstfest ble avlyst og den videreføres ikke i 2018.

Finne et arrangement ala julegrøt enten på sommeren eller på høsten. Ta det i lunsjen som et fellesarrangement og et lavterskeltilbud. F.eks etter oppstartsukene i uke 35 «Nå er vi i gang igjen»-arrangement med grilling og quiz/kahut

Forhandling av velferdsmidler skal ha en formell behandling. Det settes opp et forslag i en protokoll som sendes og ut endres og evt signeres neste møte.

**06/18 Strategi for NV-fakultetet – drøfting**

NVs strategi er sendt ut på høring til instituttene, fakultetsadministrasjon og LOSAM. Fakultetsstyret skal ha et seminar i januar for å gjennomgå strategien.

Revidert strategiplan er noe annerledes da den bygger på NTNU sitt format. NV har tatt ut kapitel om kunst og har lagt internasjonalisering inn under forskning og undervisning.

Dekan sier at fagforeningene en av 3 hovedinnspillerne. LHVO har kommet med kommentarer og han deler sine innspill til de andre i LOSAM. Viktig at fagforeningene inkl LHVO får til en god diskusjon og kommer med gode innspill innen høringsfristen som er 8. februar.

Fagforeningene og LHVO jobber på e-post og så tas de skriftlig innspill opp på møte til 12.februar.

Dekan ønsker å være med i sløyfen men skal ikke delta i diskusjonen.

**Eventuelt**

* Administrative medlemmer til Rådgivende gruppe til intervju. Det skal sendes e-post til fagforeningene med oppfordring til å komme med administrative ansatte som kan delta i administrative ansatte.